CELEX: 52019PC0574
Language: sk
Date: 2019-11-05
Title: Zmenený návrh ROZHODNUTIE RADY o uzavretí Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej

EURÓPSKA KOMISIA
            V Bruseli5. 11. 2019
            COM(2019) 574 final
            2010/0180(NLE)
            Zmenený návrh
            ROZHODNUTIE RADY
            o uzavretí Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej bola prerokovaná na základe poverenia Rady v júni 2007. 
            
            
               Táto dohoda bola podpísaná 15. decembra 2010 s výhradou jej neskoršieho uzavretia v súlade s rozhodnutím Rady a zástupcov vlád členských štátov zasadajúcich v Rade 2012/750/EÚ
                  1
               . Pokiaľ ide o EÚ, Únia, ako aj jej členské štáty sú zmluvnými stranami tejto dohody.
            
            
               Všetky členské štáty s výnimkou Chorvátskej republiky ukončili postup ratifikácie. Chorvátska republika pristúpi k dohode v súlade s postupom stanoveným v akte o pristúpení pripojenom k zmluve o pristúpení z 5. decembra 2011 a príslušný protokol o pristúpení Chorvátskej republiky k tejto dohode bol podpísaný 3. mája 2016
                  2
               .
            
            
               Predmetným návrhom sa mení pôvodný návrh Komisie [KOM(2010) 332 v konečnom znení
                  3
               ], ktorý bol prijatý 24. júna 2010 a následne predložený Rade, a to najmä s cieľom zohľadniť nadobudnutie platnosti Lisabonskej zmluvy a rozsudok Súdneho dvora Európskej únie z 28. apríla 2015 vo veci C-28/12. Na zjednodušenie preskúmania uvedeného návrhu Radou sa celý príslušný text predkladá ako zmenený návrh. 
            
            
               2.PRÁVNY ZÁKLAD
            
            
               
                  Právnym základom tohto návrhu je článok 100 ods. 2 Zmluvy o fungovaní Európskej únie v spojení s jej článkom 218 ods. 6 písm. a) bodom v) a článkom 218 ods. 7. 
               
            
            
               3.VÝSLEDOK HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               Neuplatňuje sa.
            
            
               4.VPLYV NA ROZPOČET
            
            
               Návrh nemá žiadny vplyv na rozpočet Únie.
            
            
               5.ĎALŠIE PRVKY
            
            
               ·Zhrnutie navrhovaného opatrenia
            
            
               Dohoda pozostáva z hlavnej časti obsahujúcej hlavné zásady a štyroch príloh: prílohy I o dohodnutých službách a určených trasách, prílohy II o prechodných ustanoveniach, prílohy III vrátane zoznamu predpisov platných pre civilné letectvo a prílohy IV so zoznamom ďalších štátov uvedených v článkoch 3 a 4 a prílohe I.
            
            
            
               2010/0180 (NLE)
            
            
               Zmenený návrh
            
            
               ROZHODNUTIE RADY
            
         
         
            
               o uzavretí Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej
            
            
               RADA EURÓPSKEJ ÚNIE, 
            
            
               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a) bodom v) a s článkom 218 ods. 7,
            
            
               so zreteľom na návrh Európskej komisie,
            
            
               so zreteľom na súhlas Európskeho parlamentu
                  4
               ,
            
            
               keďže:
            
            
               (1)Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej bola podpísaná 15. decembra 2010 s výhradou jej neskoršieho uzavretia v súlade s rozhodnutím Rady a zástupcov vlád členských štátov zasadajúcich v Rade 2012/750/EÚ
                  5
               ,
            
            
               (2)Dohodu ratifikovali všetky členské štáty okrem Chorvátskej republiky. Chorvátska republika pristúpi k dohode v súlade s postupom stanoveným v akte o pristúpení pripojenom k zmluve o pristúpení z 5. decembra 2011 a príslušný protokol o pristúpení Chorvátskej republiky k tejto dohode bol podpísaný 3. mája 2016
                  6
               .
            
            
               (3)Dohoda by sa mala schváliť v mene Únie.
            
            
               (4)Články 3 a 4 rozhodnutia 2012/750/EÚ obsahujú ustanovenia o rozhodovaní a zastupovaní v súvislosti s rôznymi záležitosťami stanovenými v dohode. Vzhľadom na rozsudok Súdneho dvora Európskej únie z 28. apríla 2015 vo veci C-28/12 by sa tieto ustanovenia mali prestať uplatňovať. So zreteľom na zmluvy nie sú potrebné nové ustanovenia týkajúce sa týchto záležitostí, ani ustanovenia o povinnostiach členských štátov poskytovať informácie v zmysle článku 5 rozhodnutia. Články 3, 4 a 5 rozhodnutia 2012/750/EÚ by sa preto mali prestať uplatňovať v deň nadobudnutia účinnosti tohto rozhodnutia,
            
            
               PRIJALA TOTO ROZHODNUTIE: 
            
            
               Článok 1
            
            
               Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej sa týmto schvaľuje v mene Únie
                  7
               . 
            
            
               Článok 2
            
            
               Pozíciu, ktorú má zaujať Únia v súvislosti s rozhodnutiami spoločného výboru podľa článku 21 dohody, pokiaľ ide iba o začlenenie právnych predpisov Únie do prílohy III (Zoznam predpisov platných pre civilné letectvo) k dohode s výhradou akýchkoľvek potrebných technických úprav, prijíma Komisia po porade s osobitným výborom, ktorý vymenuje Rada.
            
            
               Článok 3
            
            
               Články 3, 4 a 5 rozhodnutia 2012/750/EÚ sa prestanú uplatňovať v deň nadobudnutia účinnosti tohto rozhodnutia.
            
            
               Článok 4
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
         
         
            
               
                  Za Radu
               
               
                     predseda
               
               
                     […]
               
            
         
         
            
                  
                     (1)
                  
                        Rozhodnutie Rady a zástupcov vlád členských štátov zasadajúcich v Rade z 15. októbra 2010 o podpise a predbežnom vykonávaní Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (2012/750/EÚ) (Ú. v. EÚ L 334, 6.12.2012, s. 1).
               
               
                  
                     (2)
                  
                        Rozhodnutie Rady (EÚ) 2016/803 zo 7. mája 2015 o podpise v mene Únie a jej členských štátov a o predbežnom vykonávaní Protokolu, ktorým sa mení Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 132, 25.5.2016, s. 79).
               
               
                  
                     (3)
                  
                        
                  https://eur-lex.europa.eu/legal-content/SK/TXT/HTML/?uri=CELEX:52010PC0332&from=EN
                  .
               
               
                  
                     (4)
                  
                        Súhlas z [dátum] (zatiaľ neuverejnený v úradnom vestníku).
               
               
                  
                     (5)
                  
                        Rozhodnutie Rady a zástupcov vlád členských štátov zasadajúcich v Rade z 15. októbra 2010 o podpise a predbežnom vykonávaní Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (2012/750/EÚ) (Ú. v. EÚ L 334, 6.12.2012, s. 1).
               
               
                  
                     (6)
                  
                        Rozhodnutie Rady (EÚ) 2016/803 zo 7. mája 2015 o podpise v mene Únie a jej členských štátov a o predbežnom vykonávaní Protokolu, ktorým sa mení Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej na účely zohľadnenia pristúpenia Chorvátskej republiky k Európskej únii (Ú. v. EÚ L 132, 25.5.2016, s. 79).
               
               
                  
                     (7)
                  
                        Dohoda je uverejnená v Ú. v. EÚ L 334, 6.12.2012, s. 3 spolu s rozhodnutím o podpise.